section_heading: Vojna karijera
paragraph_text: U siječnju 1896. upućen je u Afriku gdje sudjeluje u Prvom talijansko-etiopskom ratu. U navedenom ratu u Bitci kod Adue je ranjen kopljem, te zarobljen od strane etiopskih snaga. Nakon oslobađanja iz zarobljeništva i povratka u Italiju je odlikovan, te imenovan pobočnikom kralja Umberta I. Nakon toga jedno vrijeme služi u Glavnom stožeru, da bi potom tri godine obnašao dužnost vojnog atašea u talijanskom veleposlanstvu u Beču. U travnju 1900. promaknut je u čin general bojnika, nakon čega preuzima zapovjedništvo nad Brigadom Acqui. Navedenom brigadom zapovijeda do rujna 1906. kada postaje zapovjednikom Vojne škole u Modeni. U travnju 1907. unaprijeđen je u čin general poručnika. Od 1900. zapovijeda 15 divizijom smještenom u Firenzi, a od rujna 1910. XI. korpusom sa sjedištem u Bariju. Jedanaestim korpusom zapovijeda od prosinca 1911. kada preuzima zapovjedništvo nad VI. korpusom smještenim u Bologni kojim zapovijeda do listopada 1914. godine.